অক্সিজেন-হিমোগ্লোবিন বিয়োজন লেখচিত্র
অক্সিজেন-হিমোগ্লোবিন বিয়োজন লেখচিত্র (ইংরেজি: Oxygen-Haemoglobin Dissociation Curve) হল এমন একটি লেখচিত্র বা গ্রাফ যার দ্বারা রক্তে অবস্থিত লোহিত রক্তকণিকার মধ্যবর্তী হিমোগ্লোবিন ও তার সাথে অক্সিজেনের সম্পৃক্ততার মাত্রা বোঝা যায়। এই লেখচিত্রে y-অক্ষ বরাবর অক্সিজেন-হিমোগ্লোবিন সম্পৃক্ততা শতাংশ ও x-অক্ষ বরাবর অক্সিজেনের আংশিক চাপ ধরা হয় ও একটি সিগময়েড বক্ররেখা বা S আকৃতির বক্ররেখা পাওয়া যায়, একেই অক্সিজেন-হিমোগ্লোবিন বিয়োজন বক্ররেখা বলা হয়।